**Rendszeres szociális ösztöndíj**

1. **A pályázat célja**

Az Eszterházy Károly Katolikus Egyetem (továbbiakban: EKKE) Egyetemi Szociális és Ösztöndíj Bizottsága (továbbiakban: ESZÖB) minden tanév I. és II. félévére Rendszeres szociális ösztöndíj pályázatot ír ki, a nemzeti felsőoktatásról szóló 2011. évi CCIV. törvény 85/C.§ bb alpontja, a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III.26) Kormányrendelet 17. §-a és az EKKE Hallgatói Követelményrendszer 17.§ (4) bekezdése) alapján.

1. **A pályázattal összefüggésben irányadó jogszabályok**

Az Eszterházy Károly Katolikus Egyetem Hallgatói követelményrendszer Térítési és juttatási szabályzatának 17.§ (8) alapján pályázatot ír ki minden aktuális tanév őszi/tavaszi félévére Rendszeres szociális ösztöndíj elnyerésére.

1. **A pályázat tárgya**

A rendszeres szociális ösztöndíj a hallgató szociális helyzete alapján egy képzési időszakra biztosított, havonta folyósított juttatás. A hallgató a rendszeres szociális támogatás iránti pályázatot neptun rendszeren keresztül az ESZÖB-nek nyújthatják be pályázat kiírását követően. A pályázatokról az ESZÖB dönt.

1. **A pályázók köre**

Rendszeres szociális támogatásra pályázhatnak a hallgatók valamennyi képzési szinten, nappali munkarendű, állami ösztöndíjas aktív hallgatói jogviszonnyal.

1. **A pályázat benyújtásának feltételei**

A rendszeres szociális ösztöndíj a hallgató szociális helyzete alapján egy képzési időszakra biztosított, havonta folyósított juttatás. A hallgató a rendszeres szociális támogatás iránti pályázatot neptun rendszeren keresztül az ESZÖB-nek nyújthatják be pályázat kiírását követően. A pályázatokról az ESZÖB dönt.

1. **A pályázat benyújtási határideje, helye**

A pályázati kiírásban szereplő határidőig nyújtható be a pályázat. A kollégiumi pályázattal egyidőben nyújtható be pályázat a felsőbb éves hallgatók esetében az adott tanévet megelőző félévben, az elsőéves hallgatók esetében a felvételt követően. Amennyiben a szociális helyzetben nem történik változás a tavaszi félévben nem kell új pályázatot benyújtani. A hallgató elektronikus úton (Neptun/Ügyintézés/Kérvények/Kitölthető kérvények/ Rendszeres szociális ösztöndíj pályázat) nyújthatja be a pályázatot.

1. **A pályázat érvénytelensége**

A pályázat érvénytelen, ha a Pályázó a pályázatot

- nem a pályázati felhívásban közzétett formában nyújtotta be,

- a pályázatot hiányosan nyújtotta be,

- a pályázatot a benyújtási határidőn túl nyújtotta be,

- a pályázat elbírálásához szükséges adatokat nem a valóságnak megfelelően közölte.

1. **A pályázat elbírálása**

A szociális helyzet megállapításakor csak a pályázattal egyidőben benyújtott igazolásokat tudja figyelembe venni a Bizottság.

A pályázat elbírálásának szempontjai, pontozási rendszere:

|  |  |  |
| --- | --- | --- |
|   |   | Pontozás |
| Fogyatékossággal élő  |   | Előnyben részesítés- 20% |
| Egészségi állapota miatt rászoruló |   |
| Halmozottan hátrányos helyzetű |   |
| Családfenntartó |   |
| Nagycsaládos |   |
| Árva |   |
| AJTP |   |
| Hátrányos helyzetű |   | Előnyben részesítés - 10% |
| Gyámsága nagykorúsága miatt szűnt meg |   |
| Félárva |   |
| Lakhely és iskola közötti távolság | 0-50 km | 0 |
| 51-100 km | 1 |
| 101-150 km |
| 151-200 km | 2 |
| 201-250 km |
| 251-300 km | 3 |
| 301-350 km |
| 351-400 km |
| 401 km- |
| 1 főre jutó jövedelem | 0-85.500 Ft | 5 |
| 85.501-135.000 Ft | 3 |
| 135.001-210.000 Ft | 1 |
| 210.001 Ft- | 0 |
| A hallgató háztartásában egy eltartóval él együtt |   | 5 |
| A hallgató háztartásában egyik eltartó munkanélküli |   | 3 |
| A hallgató háztartásában mindkét eltartó munkanélküli |   | 6 |
| A hallgatónak nincs eltartója |   | 7 |
| Egészségügyi kiadások pontszám családban | 10.000 Ft/hó felett | 3 |
| 5.000 Ft/hó felett | 1 |
| Eltartottak száma/fő |   | 1 |

A rendszeres szociális ösztöndíj a hallgató szociális helyzete alapján egy képzési időszakra biztosított, havonta folyósított juttatás. Az ösztöndíj odaítéléséről az ESZÖB dönt. A döntést követő 10 munkanapon belül az ESZÖB titkára megküldi a TO Neptun és Pénzügyi Csoportja számára az ESZÖB határozatát és az ösztöndíjban részesülő hallgatók névsorát.

1. **Az ösztöndíj folyósítása**

Az ösztöndíj mértéke az EKKE Hallgatói Követelményrendszer 17.§-a alapján kerül meghatározásra. Az ösztöndíj folyósítása havi rendszerességgel történik. A döntést követően, tárgyhó 10. napjáig az Egyetem gondoskodik az ösztöndíj kiutalásáról a tanulmányi rendszerben tárolt hallgatói bankszámlaszámra. Indokolt esetben hóközi utalással is folyósíthatja az Egyetem.

Eger, 2024. 03. 26.